



**Republika e Kosovës / Republika Kosovo / Republic Of Kosovo**

**Komuna Rahovec / OpštinaOrahovac / Municipality Rahovec**

**Drejtoria për Arsim**

Odeljenje za Obrazovanje

Department for Education

**Raport gjashtëmujor i punës**

**(Janar – Qershor) 2025**

Gjatë pjesës së parë të vitit 2025 në kuadër të DKA-së u realizuan punë dhe aktivitete, të cilat ishin të parapara të zhvilloheshin sipas Planit Vjetor të Punës për këtë vit, përkatësisht, në pjesën e pare të tij. Këto punë dhe aktivitete të zhvilluara po i paraqesim të shkruara sipas dy periudhave tremujore, siç vijon:

**Tremujori i parë**

* Është bërë Plani i Menaxhimit për kontratën e projektit “Digjitalizimi dhe audio – vizualizimi i materialeve mësimore në SHFMU –të e komunës së Rahovecit.
* Kemi pranuar furnizimet e radhës me pako pedagogjike për mësimdhënësit e të gjitha niveleve. Kemi nisur procedurën e prokurimit për projektin “ Instalimi dhe montimi i kamerave të sigurisë në objekte publike” e po ashtu, kemi nisur procedurën e prokurimit për projektin “Furnizimi me material teknik”.
* Kemi filluar përgatitjen e paramasave për projektin e ndërtimit të rrethojave të oborreve të shkollave.
* Janë mbajtur Garat Shtetërore të Fizikës, ndërsa procesi mësimor i filluar më 8 janar 2025 në gjysmëvjetorin e dytë u zhvillua normalisht.
* Kemi nisur procedurën e prokurimit për projektin “ Furnizimi me material higjieniko sanitar i shkollave” dhe “montimi i kamerave të sigurisë në objekte publike”.
* Është mbajtur një sesion informues për mënyrën e organizimit dhe zhvillimit të Testit ndërkombëtar PISA.
* Në projektet kapitale, kanë rifilluar punimet në ndërtimin e objektit të SHFMU “Hamëz Thaçi” në Xërxë.
* Janë mbajtur ligjërata nga Policia e Komunitetit për nxënësit e shkollave fillore me temë “Siguria në komunikacion dhe rregullat e qarkullimit”.
* Kemi nisur procedurën e prokurimit për projektin “Rregullimi dhe mirëmbajtja e hidrosanitarise dhe makinerise në hapësirat e jashtme dhe të brendshme në institucionet publike” dhe “Rregullimi dhe mirëmbajtja e pajisjeve elektrike në institucionet publike”, e po ashtu, kemi nisur procedurën e prokurimit për projektin e ndërtimit të rrethojave të oborreve të shkollave.
* Në kuadrin e projektit të riparimeve punime janë zhvilluar në riparimin e kulmit të shkollës “Nesimi Elshani” në Nagavc dhe riparimi i nyjeve sanitare në shkollën “Katër Dëshmorët” në Ratkoc.
* Mbajtëm sesionin informues me mësues të programit fillor për fillimin e zbatimit të projektit “Digjitalizimi dhe vizualizimi i materialeve mësimore”.
* Në projektet kapitale, kanë vazhduar punimet në ndërtimin e objektit të SHFMU “Hamëz Thaçi” në Xërxë, ndërsa në SHFMU “Katër Dëshmorët” janë zhvilluar punime në lyerjen dhe fasadimin e mureve të brendshme, dhe ndërkohë janë bërë përgatitjet për fillimin e fasadimit në pjesën e përparme të objektit. Punime janë zhvilluar edhe në ndërtimin e objektit të SHFMU “Milaim Krasniqi” në Pastasel, ku është bërë ndërtimi i mureve të ndarjeve të brendshme. Punime janë zhvilluar edhe në ndërtimin e Çerdhes për Fëmijë në Lagjen e Epërme të qytetit.
* Në kuadrin e projektit të riparimeve, punime janë zhvilluar në riparimin e disa elementeve të nyjeve sanitare të shkollave.
* Kanë vazhduar të mbahen ligjërata nga Policia e Komunitetit për nxënësit e shkollave fillore dhe gjatë këtij muaji është trajtuar tema e shumëllojshmërisë së shoqërisë dhe parandalimit të ekstremizmit të dhunshëm.
* Zhvilluam aktivitetin festiv për nder të 7 Marsit – Ditës së Mësuesit dhe filluam me aplikimin e digjitalizimit të materialeve mësimore me mësimdhënësit e programit fillor.
* Zhvilluam edhe sesionin e dytë informues për digjitalizimin e materialeve mësimore, kësaj radhe me mësimdhënësit e ciklit të lartë (klasat 6 deri 9} dhe me këtë përmbyllëm ciklin e informimit të mësimdhënësve lidhur me mënyrat e logimit(qasjes) dhe përmbajtjet e materialeve mësimore të digjitalizuara.
* Zhvilluam garat shkollore dhe kemi bërë përgatitjet për mbajtjen e garës komunale, të vlefshme për Olimpiadën e Kimisë me nxënësit e Shkollave të Mesme të Larta.
* Është hapur konkursi për ndarjen e bursave për studentët dhe nxënësit dhe është zhvilluar intervistimi i kandidatëve për drejtorë shkollash në katër shkolla.
* Mbajtëm garën komunale të vlefshme për Olimpiadën e Kimisë me nxënësit e Shkollave të Mesme të Larta.

**Tremujori i dytë**

* Ka vazhduar aplikimi i studentëve dhe nxënësve në konkursin për ndarjen e bursave. Afati i aplikimit vazhdoi deri më 25 prill 2025;
* Në projektet kapitale, në SHFMU “Katër Dëshmorët” kanë vazhduar punët në lyerjen dhe fasadimin mureve të brendshme, për të vazhduar pastaj në fasadimin e jashtëm të pjesës së përparme të objektit.
* Kanë vazhduar të mbahen ligjërata nga Policia e Komunitetit për nxënësit e shkollave fillore në një temë tjetër të planifikuar për muajin prill, pasi që procesi mësimor rifilloi më 14 prill 2025, pas pushimit të pranverës.
* Të shtunën, më 19 prill u mbajt Gara Regjionale e Olimpiadës së Kimisë, ku morën pjesë nxënësit tanë fitues të Garës Komunale;
* Në projektet kapitale, në SHFMU “Katër Dëshmorët” pas përfundimit të dyshemeve të korridoreve dhe klasave, kanë vazhduar punët në lyerjen dhe fasadimin e mureve të brendshme;
* Është lidhur kontrata për projektin”Rregullimi dhe mirëmbajtja e pajisjeve elektrike në hapësirat e brendshme dhe të jashtme në institucionet publike”;
* U zhvilluan aktivitete pastrimi me nxënës dhe mësimdhënës për nder të Ditës së Tokës;
* U shënua Dita e Shkollës në SHFMU “Nesimi Elshani” në Nagac;
* Ka përfunduar instalimi i kamerave të sigurisë në objektin e SHFMU “Isa Boletini” në Rahovec;
* Kanë vazhduar të mbahen ligjërata nga Policia e Komunitetit për nxënësit e shkollave fillore sipas planifikimit, edhe për muajin maj dhe kemi pranuar raportin e mbajtjes së ligjëratave për këtë muaj;
* U shënuan Dita e Shkollës në SHFMU “Heronjtë e Kosovës”, në SHFMU “Faik Konica” dhe në IAAP “Selajdin Mullaabazi-Mici”;
* Ka filluar dhe ka vazhduar të mbahet Testi Ndërkombëtar PISA me nxënësit 15 vjeçarë;
* U mbajt trajnimi për kodimin në shkolla me SHPIK-un me mësimdhënësit klasorë;
* U shënuan Dita e Shkollës në SHFMU “Skënder Kastrati”, në SHFMU “Bajram Curri” dhe në SHFMU “Rilindja”;
* Më 15 maj përfundoi gjysmëvjetori i dytë për nxënësit maturantë në 3 SHML-të dhe në IAAP.
* Në projektet kapitale, në SHFMU “Katër Dëshmorët” kanë vazhduar punimet në izolimin me material izolues dhe fasadimin e pjesës së përparme të objektit me tulla njëshe;
* Ka përfunduar instalimi i kamerave të sigurisë në objektin e IAAP “Selajdin Mullaabazi-Mici” në Rahovec dhe do të vazhdohet edhe në objekte të tjera shkollore të parapara sipas kontratës;
* Ka përfunduar mbajtja e Testit Ndërkombëtar PISA me nxënësit 15 vjeçarë;
* U realizuan dezinfektimi, dezinsektimi dhe deratizimi në të gjitha objektet arsimore, në bashkëpunim me Drejtorinë e Shëndetësisë ;
* Mbajtëm një takim informues dhe koordinues me Forumin Anadrini (FARDI) për përgatitjet e fillimit të garës komunale për poezi, të vlefshme për çmimin “Xhevdet Bajraj”;
* U shënuan Dita e Shkollës në SHMU “ Sadedin Hajda”, dhe në SHFMU “Sakip Bellaqa”
* Ka përfunduar instalimi i kamerave të sigurisë edhe në objektin SHFMU “Rilindja”;
* Në kuadër të projektit të riparimeve, kemi intervenuar dhe riparuar në disa elemente të sanitarisë në 2 objekte shkollore, në Xërxë dhe Ratkoc;
* Ka përfunduar procesi mësimor i vlefshëm për gjysmëvjetorin e dytë për klasat 9, 10 dhe 11. Ndërkohë, nxënësit e klasave 1 deri 8 kanë mësim deri më 23 qershor 2025;
* Janë nënshkruar kontratat për studentët përfitues të bursës komunale;
* U shënuan Dita e Shkollës në SHFMU “Katër Dëshmorët”, në SHFMU “Sulejman Vokshi” dhe në SHFMU “Hamëz Thaçi’ dhe në shkolla të tjera;

Avni Morina

Drejtor i DKA-së